Пры правядзенні назіранняў, акрамя бінокля, можна выкарыстоўваць тэлескоп-рэфрактар, які ёсць у нашай установе. Яго выкарыстанне пашырае магчымасці. Становяцца даступнымі галактыкі і туманнасці, россыпы зорак у Млечным Шляху. Але для гэтага трэба, каб вучні ўмелі карыстацца інструментам. Пры дапамозе тэлескопа можна займацца вывучэннем Месяца, планет, туманнасцей. На месячнай паверхні шмат кратараў. Самыя вялікія можна разгледзець у бінокль або тэлескоп. Светлыя ўчасткі на Месяцы — горныя, а цёмныя — вялікія раўніны.